
ŠILUTĖS RAJONO SAVIVALDYBĖS ADMINISTRACIJOS
ŠVIETIMO IR KULTŪROS SKYRIUS 


AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS VICEMERO DELEGAVIMO“  PROJEKTO

2023 m. gegužės 8 d.
Šilutė

	1. Parengto projekto tikslai ir uždaviniai.

	Vadovaudamasi  Lietuvos Respublikos Vyriausybės įstatymo 27 straipsnio 5 dalimi, Vietos savivaldos įstatymo 15 straipsnio 4 dalimi ir Lietuvos Respublikos Vyriausybės 2019-07-17 nutarimu Nr. 747 „Dėl Lietuvos Respublikos Vyriausybės nutarimo „Dėl Macikų nacistinės Vokietijos karo belaisvių stovyklos ir Sovietų Sąjungos Gulago lagerių objektų komplekso (1941–1955 m.) sutvarkymo priežiūros komisijos sudarymo“ deleguoti Šilutės rajono savivaldybės vicemerą Tomą Budrikį į  Macikų nacistinės Vokietijos karo belaisvių stovyklos ir Sovietų Sąjungos Gulago lagerių objektų komplekso (1941–1955 m.) sutvarkymo priežiūros komisiją. 

	2. Kaip šiuo metu yra sureguliuoti projekte aptarti klausimai.

	Lietuvos Respublikos Vyriausybės 2019-07-17 nutarimu Nr. 747 „Dėl Lietuvos Respublikos Vyriausybės nutarimo „Dėl Macikų nacistinės Vokietijos karo belaisvių stovyklos ir Sovietų Sąjungos Gulago lagerių objektų komplekso (1941–1955 m.) sutvarkymo priežiūros komisijos sudarymo“ patvirtintos institucijos, kurios deleguoja atstovus į sudaromą komisiją. Nutarime įvardyta, kad komisijoje dalyvauja „Šilutės rajono savivaldybės mero pavaduotojas (Komisijos pirmininko pavaduotojas)“.
Lietuvos Respublikos Vyriausybės 27 straipsnio 5 dalyje reglamentuota, kad „<...> Vyriausybės komisijos gali būti sudaromos iš valstybės ir savivaldybių institucijų ir įstaigų, asociacijų, mokslo ir studijų institucijų atstovų, nepriklausomų ekspertų, prireikus ir kitų asmenų. Savivaldybių institucijų ir įstaigų atstovai į Vyriausybės komisijas deleguojami savivaldybių tarybų <...>“.   
2019 metais Savivaldybės tarybos sprendimu į Komisiją buvo deleguotas Savivaldybės mero pavaduotojas Sigitas Šeputis. 
Įgyvendinant Macikų nacistinės Vokietijos karo belaisvių stovyklos ir Sovietų Sąjungos Gulago lagerių  objektų komplekso (1941–1955 m.) (toliau – Macikų lageriai) sutvarkymo koncepciją ir jos įgyvendinimo 2019–2024 m. veiksmų plano priemones nustatyta, kad priemonių įgyvendinimą koordinuoja ir įgyvendinimo stebėseną vykdo sudaryta Macikų lagerių sutvarkymo priežiūros komisija. Artimiausias komisijos posėdis planuojamas 2023 m. birželio mėn.
Detalią informaciją apie komisijos veiklą galima rasti www.macikulageriai.lt.
Parengtas projektas dėl Šilutės rajono savivaldybės vicemero Tomo Budrikio delegavimo į  Macikų nacistinės Vokietijos karo belaisvių stovyklos ir Sovietų Sąjungos Gulago lagerių objektų komplekso (1941–1955 m.) sutvarkymo priežiūros komisiją.

	          3. Kokių pozityvių rezultatų laukiama.

	Bus užtikrintas atstovavimas Šilutės rajono savivaldybei Macikų nacistinės Vokietijos karo belaisvių stovyklos ir Sovietų Sąjungos Gulago lagerių objektų komplekso (1941–1955 m.) sutvarkymo priežiūros komisijoje, koordinuojama veikla įgyvendinant Macikų lagerių veiksmų plano priemones bei Šilutės rajono savivaldybės 2015–2024 m. strateginio plėtros plano priemonę „1.2.4.7 Tarptautinio memorialo Macikuose įkūrimas ir Šilutės muziejaus filialo (buv. karcerio) sutvarkymas“.

	          4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	         5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Nėra.

	        6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nereikia.

	         7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	          8. Projekto autorius ar autorių grupė.

	Vilma Griškevičienė, Šilutės rajono savivaldybės administracijos Švietimo ir kultūros skyriaus Kultūros poskyrio vedėja.

	         9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Dėl  nacistinės Vokietijos karo belaisvių stovyklos ir Sovietų Sąjungos Gulago lagerių objektų komplekso (1941–1955 m.) sutvarkymo priežiūros komisijos.

	         10. Kiti, autorių nuomone, reikalingi pagrindimai ir paaiškinimai.
         Nėra.

	




Kultūros poskyrio vedėja                                                                                 Vilma Griškevičienė








